
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 24P/22/2026 8726200455 16. 04. 2026 JUDr. Dušan Miškovčík ECLI:SK:OSPP:2026:8726200455.4
ROZSUDOK V MENE SLOVENSKEJ REPUBLIKY 24P/22/2026 Okresný súd Poprad v konaní pred sudcom JUDr. Dušanom Miškovčíkom v právnej veci manželky A. B., C. D., nar. XX. XX. XXXX, trvale bytom E., F. XXX/XX, právne zastúpenej JUDr. Adelaide Emiliou Kuhn, advokátkou so sídlom Kežmarok, Gaštanová 1314/6, a manžela B. B., nar. XX. XX. XXXX, trvale bytom E., F. XXX/XX, o návrhu manželky na rozvod manželstva a úpravu rodičovských práv a povinností rodičov na čas po rozvode manželstva k mal. deťom B. B., nar. XX. XX. XXXX a G. B., nar. XX. XX. XXXX, obaja trvale bytom E., F. XXX/XX, zastúpení procesným opatrovníkom: Úradom práce, sociálnych vecí a rodiny Kežmarok, takto rozhodol: 24P/22/2026 I. R o z v á d z a manželstvo navrhovateľky A. B., C. D., narodenej XX. XX. XXXX a manžela B. B., narodeného XX. XX. XXXX uzavreté dňa 26. 09. 2015 vo Veľkej Lomnici, zapísané v knihe manželstiev matričného úradu Veľká Lomnica, vo zväzku 8, ročníka 2015, na strane 65, pod poradovým číslom 35. II. Na čas po rozvode s c h v a ľ u j e rodičovskú dohodu v nasledovnom znení: Maloleté deti B. B., nar. XX.XX.XXXX a G. B., nar. XX.XX.XXXX sa na čas po rozvode z v e r u j ú do striedavej osobnej starostlivosti oboch rodičov. Striedavá osobná starostlivosť sa bude realizovať v týždňových intervaloch a to tak, že matka je povinná zabezpečovať osobnú starostlivosť o maloleté deti každý nepárny týždeň v kalendárnom mesiaci od nedele od 16.00 h do nasledujúcej nedele do 16.00 h a otec je povinný zabezpečovať osobnú starostlivosť o maloleté deti každý párny týždeň v kalendárnom mesiaci od nedele od 16.00 h do nasledujúcej nedele do 16.00 h. Obaja rodičia s ú o p r á v n e n í a p o v i n n í maloleté deti zastupovať v bežných veciach a spravovať ich majetok. Výživné sa počas trvania striedavej osobnej starostlivosti oboch rodičov n e u r č u j e. III. Žiaden z účastníkov n e m á n á r o k na náhradu trov konania. odôvodnenie: 24P/22/2026
1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: 24P/22/2026 Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. (§ 27 ods. 1 zákona č. 36/2005 Z. z. Zákona o rodine a o zmene a doplnení niektorých zákonov). Podľa § 44 CMP, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726200455.4 (dáta aktuálne k 4. 11. 2026). Záväzné je znenie zverejnené súdom.




